Diari Oficial de la Generalitat Valenciana


Sumari del DOGV 6430, del 03-01-2011 (2010/14116)

RESOLUCIÓ de 27 de desembre de 2010, de la consellera d'Agricultura, Pesca i Alimentació, per la qual es convoquen les ajudes per tramitació anticipada per al foment de races autòctones en perill d'extinció, millora integral de la qualitat de la llet crua, programa de genotipatge i agrupació de productors d'oví i caprí per a l'exercici 2011 a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6430

Data del DOGV
:   03-01-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/14743


Data del document
:   27-12-2010

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 27 de desembre de 2010, de la consellera d'Agricultura, Pesca i Alimentació, per la qual es convoquen les ajudes per tramitació anticipada per al foment de races autòctones en perill d'extinció, millora integral de la qualitat de la llet crua, programa de genotipatge i agrupació de productors d'oví i caprí per a l'exercici 2011 a la Comunitat Valenciana. [2010/14195]  
En l'Orde d'1 de febrer de 2008, de la CAPA, per la qual s'establixen les bases reguladores de les subvencions destinades al foment de races autòctones en perill d'extinció, s'establix en l'article 3 que el termini de presentació de sol·licituds es farà públic anualment per mitjà de la publicació en el Diari Oficial de la Comunitat Valenciana.   
D'acord amb l'article 7 del Decret 147/2007, de 7 de setembre, del Consell, este règim d'ajudes complix allò que es disposa en el Reglament (CE) número 1857/2006, de 15 de desembre de 2006, de la Comissió, sobre l'aplicació dels articles 87 i 88 del Tractat a les ajudes estatals per a les xicotetes i mitjanes empreses. Així mateix, s'indica, segons informe de la Direcció General d'Economia, que no és necessària la comunicació del règim a la Comissió Europea, ja que ha sigut realitzada pel Ministeri d'Agricultura, Pesca i Alimentació com ajuda XA 298/2007. La seua aplicació és vàlida a partir de l'any 2008 i s'inclouen tots els exercicis següents.  
L'Orde 16/2010, de 30 d'abril, de la Conselleria d'Agricultura, Pesca i Alimentació, per la qual s'establix el procediment de concessió i pagament de les ajudes a la millora integral de la qualitat de la llet crua produïda i recollida a les explotacions a la Comunitat Valenciana i es convoquen per a l'exercici 2010, s'ajusta a allò que es disposa en el Reglament (CE) número 1857/2006, de 15 de desembre de 2006, de la Comissió (DOUE L 358/3, de 16.12.2006), sobre l'aplicació dels articles 87 i 88 del Tractat a les ajudes estatals per a les xicotetes i mitjanes empreses dedicades a la producció de productes agrícoles i pel qual es modifica el Reglament (CE) número 70/2001, i la comunicació prèvia d'esta ha sigut realitzada pel Ministeri de Medi Ambient, Medi Rural i Marí, i té els requisits establits per la legislació comunitària d'acord amb el número d'exempció XA247/09.  
L'Orde de 24 de maig de 2006, de la CAPA, per la qual s'establixen les bases reguladores d'ajudes al Programa de Genotipatge a la Comunitat Valenciana, es va modificar amb l'Orde de 23 de setembre de la CAPA, esmentada en el paràgraf anterior, i es va adaptar als requisits establits en el Reglament 1857/2006, de 15 de desembre de 2006, de la Comissió, sobre l'aplicació dels articles 87 i 88 del Tractat a les ajudes estatals per a les xicotetes i mitjanes empreses dedicades a la producció de productes agrícoles i pel qual es modifica el Reglament 70/2001 (DOCE de 16.12.2006), contenia les modificacions d'adequació a la normativa comunitària, i se li assignà el número de registre de l'ajuda XA 427/2008. La seua duració comprén el període 2008-2013.  
L'Orde de 23 de febrer, de la Conselleria d'Agricultura, Pesca i Alimentació, per la qual s'establix el procediment de concessió i pagament de subvencions a agrupacions de productors en els sectors oví i caprí, i es convoquen les ajudes per a 2009 (DOCV núm. 5967, de 04.03.2009). Esta normativa desenvolupa el Reial Decret 104/2008, d'1 de febrer, establix les bases reguladores per a la concessió de les subvencions a les agrupacions de productors en els sectors oví i caprí, i ha sigut notificada pel Ministeri de Medi Ambient, Medi Rural i Marí amb el número N86/08. La seua duració comprén el període 2008-2012.  
Per tant, i amb la finalitat que s'inicie per a l'exercici 2011 el procés de sol·licitud i tramitació anticipada de les ajudes esmentades, es publica esta resolució.  
Per tot això, a proposta de la directora general de Producció Agrària, resol:  
Apartat primer  
Convocar, per a l'exercici 2011, les ajudes que s'indiquen a continuació:  
- Races autòctones. Orde d'1 de febrer de 2008, de la CAPA, per la qual s'establixen les bases reguladores de les subvencions destinades al foment de races autòctones en perill d'extinció (DOCV núm. 5700, d'11.02.2008).  
- Millora integral de la qualitat de la llet crua. L'Orde 16/2010, de 30 d'abril, de la Conselleria d'Agricultura, Pesca i Alimentació, per la qual s'establix el procediment de concessió i pagament de les ajudes a la millora integral de la qualitat de la llet crua produïda i recollida a les explotacions a la Comunitat Valenciana i es convoquen per a l'exercici 2010 (DOGV núm. 6266, de 13.05.2010).  
- Genotipatge. Orde de 24 de maig de 2006, de la Conselleria d'Agricultura, Pesca i Alimentació, per la qual s'establixen les bases reguladores d'ajudes al Programa de Genotipatge a la Comunitat Valenciana (DOCV núm. 5284, de 21.10.2008).  
Orde de 23 de setembre de 2008, de la CAPA, per la qual es modifiquen determinats aspectes de l'Orde de 28 de desembre de 2005, per la qual s'aproven les bases reguladores per al finançament de programes de millora de qualitat de la llet crua de vaca, ovella i cabra, i de l'Orde de 24 de maig de 2006, per la qual s'establixen les bases reguladores d'ajudes al Programa de Genotipatge, es convoquen les ajudes per a la millora de la qualitat de la llet a la Comunitat Valenciana i es fixen els imports globals de l'ajuda al Programa de Genotipatge a la Comunitat Valenciana (DOCV núm. 5875, de 21.10.2008).  
- Agrupació de productors d'oví i caprí. Orde de 23 de febrer de 2009, de la Conselleria d'Agricultura, Pesca i Alimentació, per la qual s'establix el procediment de concessió i pagament de subvencions a agrupacions de productors en els sectors oví i caprí, i es convoquen les ajudes per a 2009 (DOCV núm. 5967, de 04.03.2009).  
Apartat segon  
Les ajudes anteriors es concediran a càrrec de:   
a) La línia T3082, «Millorar les explotacions ramaderes-MAPA», capítol IV, del programa 714.80, Desenrotllament i Millora de la Ramaderia, amb la dotació pressupostària següent:   
Quantia global màxima  
Races autòctones en perill d'extinció 48.000,00 euros  
Millora integral de la qualitat llet crua 90.000,00 euros  
Genotipatge 21.000,00 euros  
Únicament per a les actuacions previstes en el paràgraf a, de l'article 20, del Reial Decret 1312/2005.  
Agrupació de productors d'oví i caprí 50.000,00 euros  
b) La línia T4746, «Millorar les explotacions ramaderes-MAPA», capítol VII, del programa 714.80, Desenrotllament i Millora de la Ramaderia, amb la dotació pressupostària següent:   
Quantia global màxima  
Agrupació de productors d'oví i caprí 50.000,00 euros  
Apartat tercer  
D'acord amb el projecte de llei de pressupostos per a l'exercici 2011 la dotació pressupostària estimada serà per la línia T3082 de 209.000 euros i per la línia T4746 de 50.000 euros.  
Segons es disposa en l'Orde de 26 de setembre de 1994, de la Conselleria d'Economia i Hisenda (DOCV núm. 2361, de 06.10.1994), sobre tramitació anticipada d'expedients de despeses, la concessió de les ajudes estarà condicionada a l'existència en els pressupostos de crèdit adequat i suficient per a això.  
Segons esta orde, tots els actes dictats en els expedients de despeses anticipades s'entendran condicionats al fet que, quan es dicten les resolucions de concessió definitiva, subsistisquen les mateixes circumstàncies de fet i de dret que hi havia en el moment en què van ser produïts aquells actes.  
Apartat quart  
D'acord amb el punt 4, de l'apartat 4, de l'Orde 16/2010, de 30 d'abril, de la Conselleria d'Agricultura, Pesca i Alimentació, per la qual s'establix el procediment de concessió i pagament de les ajudes a la millora integral de la qualitat de la llet crua produïda i recollida a les explotacions a la Comunitat Valenciana, i es convoquen per a l'exercici 2011 amb les següents quanties màximes:  
a) 500 euros per explotació de boví, oví o caprí.  
b) 100 euros per cada 100 animals acreditats en el cens REGA de l'explotació en el moment de realitzar la sol·licitud inscrits en els llibres genealògics.  
c) 10 euros per cada 25 km de distància de l'entitat sol·licitant a la unitat de producció.  
d) 1 euro per cada 1 animal de la raça ovina Guirra.  
Apartat quint  
El termini de presentació de sol·licituds per a l'exercici 2011 serà des de l'endemà de la publicació d'esta resolució en el Diari Oficial de la Comunitat Valenciana fins al dia 30 de gener de 2011.  
Apartat sext  
Les justificació de les inversions o despeses aprovades davant de l'administració es realitzarà abans del dia indicat a continuació per a cada una de les ajudes:   
- Races autòctones en perill d'extinció: abans del dia 15 de novembre de 2011, com s'establix en l'article 7 de l'Orde d'1 de febrer de 2008.  
- Millora integral de la qualitat llet crua: abans del dia 31 d'octubre de 2011, com s'establix en l'apartat octau de l'Orde 16/2010, de 30 d'abril, de la Conselleria d'Agricultura, Pesca i Alimentació.  
- Genotipatge: abans del dia 15 de novembre de 2011, com s'establix en l'article deu de I'Orde de 12 de gener de 2006.  
- Agrupació de productors: abans del dia 30 d'octubre de 2011, com s'establix en l'apartat nové, de l'annex I, de I'Orde de 23 de febrer de 2009.  
Es consideraran despeses subvencionables aquelles activitats empreses o servicis rebuts després de la presentació i acceptació de la sol·licitud.  
DISPOSICIÓ FINAL  
Es delega en el director general competent en matèria de ramaderia la concessió i denegació de les ajudes previstes en esta resolució.  
Esta resolució és definitiva en via administrativa, i contra esta es pot interposar, potestativament, recurs de reposició davant de la consellera d'Agricultura, Pesca i Alimentació en el termini d'un mes, comptat des de l'endemà de la notificació, o impugnar-se directament davant de l'orde jurisdiccional per mitjà de la interposició de recurs contenciós administratiu en el termini de dos mesos, a partir de l'endemà de la notificació davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa (Llei 29/1998, de 13 de juliol, publicada en el BOE núm. 167, de 14 de juliol de 1998).  
València, 27 de desembre de 2010.- La consellera d'Agricultura, Pesca i Alimentació: Maritina Hernández Miñana.